Suomen historia kätkee sisäänsä hetkiä ja tekoja, jotka ovat itsessään synkkiä. Tai pimeitä sen vuoksi, että niitä ei tunneta. Miten nämä tapahtumat suhteutuvat tähän päivään? Ja miksi näitä vanhoja vielä jauhetaan? Historioitsija Teemu Keskisarja etsii vastauksia näihin kysymyksiin kuusiosaisessa historiasarjassa. Keskisarja lähtee yhdessä luokanopettaja Marko Kämäräisen kanssa matkaan urbaanista Suomesta ja seuraa tietä Hailuodon pakolaisleiriin, Ahvenanmaan noitavainoihin, Mannerheimin nuoruusvuosiin, sisällissodan aikaiseen Viipuriin, Raatteentielle sekä suomalaisten terroristien Helsinkiin.